આજે આપણે ચર્ચા કરવાના છીએ એક એવા વ્યક્તિ સાથે જેમનું જીવન માઈકલ જેક્શનના મૃત્યુ પછી ભારતના તેમજ વિશ્વના ખૂણે ખૂણે પડઘાયેલી MJની ગુંજના કારણે પાટા પર ચડ્યું. એટલે વાત જરા એમ છે કે, એ સમયે ભારતમાં હજુ બહુ ઓછા લોકો જ હશે કે જે માઈકલ જેક્શન વિશે વધુ જાણતા હતા. પણ જ્યારે એમનું નિધન થયું ત્યારે જ જાણે દુનિયામાં એમનું નામ વાયરાની જેમ ફેલાઈને ગુંજી ઉઠ્યું હતું. વારંવાર ચાલેલી ન્યુઝ ચેનલોની ડીબેટો અને શ્રધાંજલિ માટેના અવનવા કાર્યક્રમો દ્વારા માઈકલ જેક્શને માર્યા પછી જાણે લોક હદયમાં આખુય આયખું આબાદ જીવી લીધું. દરેકના મનના ઊંડાણમાં આ નામ સાથે જ જાણે કોઈ સલ્તનતના સુલતાન આવતા હોય એવી રાજાશાહી ઠાઠ સાથે રોલ્સ રોયલમાંથી ઉતરતો સ્ત્રી જેવો ગોરો ચહેરો ઉપસી જતો હતો. અઢળક સર્જરીઓ પછી મેળવેલ ગોરો વાન અને સ્ત્રી જેવા જ લાંબા વાળ. એમની ભવ્યતા જ જાણે અમુક સમય પછી એમની ઓળખ બની ચુકી હતી… એ જ માઈકલ જેક્શન કે જે કિંગ ઓફ પોપ બનીને ઇતિહાસના ભૂતકાળમાં અંકિત થઇ ગયા.